钦定古今图书集成/明伦汇编/闺媛典/第303卷 > 皇清三十六 > 魏国才妻程氏
## 钦定古今图书集成/明伦汇编/闺媛典/第303卷 > 皇清三十六 > 魏国才妻程氏

按《武乡县志》：程氏，廪生魏国才妻。性贞静，事姑曲尽妇道。国才以苦学病亡，氏年十九，子方三月，氏转侧苫席不食，欲自尽。姑抱婴儿付之曰：“汝死，是无七十姑并三月儿也。” 乃强进粥糜营夫葬，日织麻缕为糊口计。群伯叔兄弟岁时馈问，概辞弗受。寻姑没，哭极哀苦，守四十四年，训子克立。事闻。

诏表其闾。